**2023 09 28 // Pranešimas žiniasklaidai**

**BGS ir „Turkish Airlines“ pratęsė bendradarbiavimą iki 2026 m.**

BGS, tarptautinė antžeminio aptarnavimo, orlaivių degalų tiekimo ir logistikos įmonė, pratęsė ilgalaikį bendradarbiavimą su nacionaliniu Turkijos oro vežėju „Turkish Airlines“. Ateinančius trejus metus įmonė toliau teiks turkų oro linijoms antžeminio aptarnavimo paslaugas Tarptautiniame Vilniaus oro uoste.

„Turkish Airlines“ kasdien vykdo du skrydžius iš Vilniaus į Stambulą, o vasaros mėnesiais vykdomas ir papildomas trečias skrydis.

„Džiaugiamės galėdami pratęsti jau daugiau nei dešimtmetį trunkantį bendradarbiavimą su „Turkish Airlines“. Šis žingsnis dar kartą rodo abipusį pasitikėjimą ir gerą verslo patirties vertinimą, – teigia BGS grupės Komercijos vadovas Vitalis Dūdys.

Įmonių bendradarbiavimas prasidėjo 2013 m., kai Turkijos oro vežėjas pradėjo skraidinti keleivius iš Vilniaus. BGS turi daugiau kaip 18 m. patirtį rinkoje ir šiuo metu veikia 10-yje oro uostų Europoje įskaitant Vilniaus, Kauno bei Palangos oro uostus. Tarp įmonės klientų – „LOT Polish Airlines“, „Finnair“, „DHL“, „Wizz Air“, „SAS“ ir „Ryanair“.

BGS priklauso Airijos įmonei „Avia Solutions Group“ —didžiausiai pasaulyje ACMI (orlaivių nuoma su įgula, technine priežiūra ir draudimu) paslaugas teikiančių įmonių grupei, kurios orlaivių parką sudaro 192 lėktuvų. Grupės įmonės taip pat teikia įvairias aviacijos paslaugas, tokias kaip orlaivių remontas, pilotų bei įgulos mokymai, antžeminis aptarnavimas, ir kitas.

**Media contact:**

Silvija Jakienė   
Chief Communications Officer   
Avia Solutions Group   
silvija.jakiene@aviasg.com   
+370 671 22697

***Apie BGS:***

*BGS yra lyderiaujanti antžeminio orlaivių aptarnavimo, degalų tiekimo ir logistikos įmonė veikianti 10-yje Europos oro uostų.*

*BGS priklauso „Avia Solutions Group“ — didžiausiai pasaulyje ACMI (orlaivių nuoma su įgula, technine priežiūra ir draudimu) paslaugas teikiančių įmonių grupei, turinčiai 192 orlaivių parką. Grupei priklauso įmonės „SmartLynx Airlines“, „Avion Express“, „BlueBird Nordic“, „BBN Indonesia Airlines“, „KlasJet“, „Magma Aviation“, ir kitos. Grupės įmonės taip pat teikia įvairias aviacijos paslaugas, tokias kaip orlaivių remontas, pilotų bei įgulos mokymai, antžeminis aptarnavimas. „Avia Solutions Group“ dirba daugiau kaip 11,5 tūkst. profesionalų įvairiose pasaulio šalyse.*

*Norėdami sužinoti daugiau, apsilankykite: www.bgs.aero ir www.aviasg.com*